
Valsts akciju sabiedrības
“Latvijas Valsts radio un televīzijas centrs”
vienotais reģistrācijas Nr.40003011203, Zemitāna iela 9 k-3, Rīga, LV-1012

Atklāts koNkurss
Nacionālā EDIM risinājuma produktu izstrāde - CSC API
ID Nr. LVRTC 2026/18

IEPIRKUMA KOMISIJAS SĒDES
PROTOKOLS NR.3

Rīgā,				   			        2026.gada 7.jūlijā plkst.08:30

Sēdē piedalās:
Iepirkuma komisijas priekšsēdētāja – Kristīne Zālīte
Iepirkuma komisijas priekšsēdētāja vietniece – Linda Miķelsone
Iepirkuma komisijas, turpmāk arī “komisija”, locekļi:
Arnis Kudiņš
Laine Gailīte
Jānis Biedriņš

Pieaicinātie eksperti (bez balsstiesībām):
Nelda Ošeniece-Bičkovska

Sēdi vada iepirkuma komisijas priekšsēdētāja  – K.Zālīte
Sēdi protokolē iepirkuma komisijas loceklis – L.Gailīte 

Komisijas izveidošanas pamatojums: valdes priekšsēdētāja 2026.gada 15.aprīļa rīkojums Nr. 01-05-01/2026/49.

Darba kārtība:
1. Saņemtā jautājuma izskatīšana, atbildes sniegšana.
1. [..]

Saskaņā ar Publisko iepirkumu likuma (turpmāk – PIL) 26. panta pirmo daļu iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi (ņemot vērā, ka komisijā ir 7 (septiņi) balsstiesīgi locekļi, tad ne mazāk kā 5 (pieci) locekļi). Tiek konstatēts, ka sēdē piedalās 5 (pieci) balsstiesīgi komisijas locekļi, līdz ar to iepirkuma komisija ir lemttiesīga.
Ievērojot PIL 25.panta trešo daļu, komisijas loceklis Jānis Biedriņš, parakstot šo protokolu, apliecina, ka sagatavojot iepirkuma dokumentāciju (t.sk. nolikumu), nav tādu apstākļu, kuru dēļ varētu uzskatīt, ka ir ieinteresēts konkrēta pretendenta izvēlē, tam nav tieša vai netieša finansiāla, ekonomiska vai cita veida personiska ieinteresētība, kas var ietekmēt personas objektivitāti un neatkarību attiecībā uz konkrēto iepirkumu vai darbībā vai ir saistīts ar to PIL 25.panta pirmās daļas izpratnē. Komisijas loceklis Jānis Biedriņš parakstot šo protokolu, apliecina, ka konstatējot apstākļus, kuru dēļ varētu uzskatīt, ka komisijas loceklis Jānis Biedriņš ir ieinteresēts konkrēta pretendenta izvēlē vai darbībā, vai konstatējot saistību ar pretendentu, apņemas nekavējoties par to informēt iepirkuma komisiju un apliecina, ka atsauks dalību iepirkuma komisijā, iestājoties PIL  25.panta pirmajā vai otrajā daļā paredzētajam interešu konfliktam.
Tāpat komisijas loceklis Jānis Biedriņš, ka neizpaudīs iepirkuma ietvaros iegūto informāciju, kas saskaņā ar normatīvajiem aktiem ir neizpaužama. 

Par darba kārtības 1.punktu
Iepirkumu komisija 2026.gada 30.jūnijā, 1.jūlijā un 6.jūlijā EIS e-konkursu apakšsistēmā www.eis.gov.lv saņēma ieinteresēto piegādātāju jautājumus par iepirkuma “Nacionālā EDIM risinājuma produktu izstrāde - CSC API”, iepirkuma identifikācijas Nr. LVRTC 2026/18 (turpmāk – Iepirkums) nolikumu.
Komisijas locekļi apspriež uzdotos jautājumus un sagatavo atbildi uz tiem:
	Jautājums
	Atbilde

	Iepazīstoties ar VAS “Latvijas Valsts radio un televīzijas centrs” izsludinātā atklāta konkursa “Nacionālā EDIM risinājuma produktu izstrāde - CSC API”, ID Nr. LVRTC 2026/18 (turpmāk – Iepirkums), nolikumu, vēlamies lūgt skaidrot, vai par atbilstošu nolikuma 3.4.5.5. punktā noteiktajai programmētāja pieredzes prasībai tiks uzskatīta programmētāja pieredze informācijas sistēmas izstrādes vai uzturēšanas projektā, kura ietvaros tika izstrādāta vai uzturēta integrācija ar kvalificēta uzticamības pakalpojumu sniedzēja kvalificētā elektroniskā paraksta risinājumu (piemēram, eParaksts), ja vienlaikus ir izpildīti arī pārējie nolikuma 3.4.5.5. punktā noteiktie nosacījumi attiecībā uz izmantotajām tehnoloģijām un projekta līgumcenu?

	Pasūtītājs, izvērtējot ieinteresētā piegādātāja uzdoto jautājumu sniedz šādu skaidrojumu - iepirkuma nolikuma 3.4.5.5.punkts noteic, ka Pretendentam ir jābūt speciālistam - programmētājam, kam ir augstākā izglītība informācijas tehnoloģijas, datortehnikas, elektronikas, telekomunikācijas, datorvadības vai datorzinātnes jomā UN pēdējo 5 (piecu)  gadu (2021., 2022., 2023., 2024., 2025. un 2026.gadā līdz pieteikumu iesniegšanas dienai) kopumā (attiecībā uz pieredzi un summu) ir pieredze kvalificēto parakstu risinājumu izstrādes vai uzturēšanas projektos, kuru līgumcena nav mazāka par EUR 93 600 (deviņdesmit trīs tūkstoši seši simts euro), izmantojot šādas tehnoloģijas: JAVA, PostgreSQL, MicrosoftSQL. Norādām, ka speciālistam ir jābūt pieredzei visās norādītajās tehnoloģijās un prasība ir jāizpilda pilnā apmērā. Pasūtītājs norāda, ka programmētāja pieredze informācijas sistēmas izstrādes vai uzturēšanas projektā, kura ietvaros tika izstrādāta vai uzturēta integrācija ar kvalificēta uzticamības pakalpojumu sniedzēja kvalificētā elektroniskā paraksta risinājumu (piemēram, eParaksts) varētu tikt uzskatīta par atbilstošu, ja atbildīs iepirkuma nolikuma prasībām. Tāpat Pasūtītājs uzsver, ka konkrētu piedāvājumā iesniegtu speciālistu pieredzes vērtēšana tiks veikta pēc piedāvājumu saņemšanas iepirkumā. 

	Nolikuma 3.4.5.5. punktā noteikts, ka programmētājam pēdējo piecu gadu laikā kopumā (attiecībā uz pieredzi un summu) jābūt pieredzei kvalificēto parakstu risinājumu izstrādes vai uzturēšanas projektos, kuru līgumcena nav mazāka par EUR 93 600, izmantojot tehnoloģijas JAVA, PostgreSQL un Microsoft SQL.
Lūdzam skaidrot, vai formulējums "kopumā (attiecībā uz pieredzi un summu)" nozīmē, ka prasības izpildei ir pieļaujams summēt programmētāja pieredzi vairākos projektos, proti, atsevišķos projektos iegūto pieredzi attiecībā uz kvalificēto parakstu risinājumu izstrādi vai uzturēšanu, projekta līgumcenu un prasībā norādīto tehnoloģiju (JAVA, PostgreSQL un Microsoft SQL) izmantošanu, ja kopumā tiek izpildītas visas nolikuma 3.4.5.5. punktā noteiktās prasības.
	Pasūtītājs skaidro, ka Pretendents ir pareizi izpratis formulējumu konkrētajā iepirkuma nolikuma prasībā, proti, pretendenta speciālistam ir jābūt atbilstošai pieredzei kvalificēto parakstu risinājumu izstrādes vai uzturēšanas projektos, attiecīgi minēto pieredzi pretendents ir tiesīgs summēt no vairākiem projektiem.

	Lūgums pagarināt iesniegšanas termiņu vismaz par divām nedēļām, lai pretendenti pilnvērtīgi un kvalitatīvi varētu sagatavot atbildes, ņemot vērā detalizētās prasības.

	Pasūtītājs, izvērtējot ieinteresētā piegādātāja uzdoto jautājumu, informē, ka piedāvājumu iesniegšanas termiņš tiks pagarināts un iepirkuma nolikumā tiks veikti grozījumi.


Iepirkuma komisija vienbalsīgi ar 5 (piecām) balsīm “par” nolēma:
0. Apstiprināt sagatavoto atbildi uz uzdotajiem jautājumiem.
0. Ievietot šī protokola izrakstu EIS e-konkursu apakšsistēmā www.eis.gov.lv.
0. Publicēt paziņojumu par grozījumiem Iepirkuma nolikumā Elektronisko iepirkumu sistēmā www.eis.gov.lv Pasūtītāja profilā.
0. Uzdot komisijas loceklei L.Gailītei nodrošināt protokola 1.2. un 1.3. punktā norādīto lēmumu izpildi.

Par darba kārtības 2.punktu

[..]
 
Iepirkuma komisija vienbalsīgi ar 5 (piecām) balsīm “par” nolēma:
 
[..]

Pielikumā: 
[..]



Iepirkuma komisijas priekšsēdētāja	personiskais paraksts			K.Zālīte

Iepirkuma komisijas priekšsēdētāja vietniece personiskais paraksts	L.Miķelsone

Iepirkuma komisijas loceklis	personiskais paraksts				A.Kudiņš

Iepirkuma komisijas locekle, protokolētāja	personiskais paraksts		L.Gailīte

Iepirkuma komisijas loceklis	personiskais paraksts				J.Biedriņš

Pieaicinātie eksperti (bez balsstiesībām):	personiskais paraksts			
N.Ošeniece-Bičkovska





Protokols parakstīts elektroniski ar drošu elektronisko parakstu. Sēdes datums un laiks norādīts protokola ievaddaļā.
IZRAKSTS PAREIZS
Valsts akciju sabiedrība „Latvijas Valsts radio un televīzijas centrs”
Rīgā, Iepirkumu komisijas locekle Laine Gailīte

Šis dokuments ir apliecināts elektroniski ar drošu elektronisko parakstu un satur laika zīmogu. Apliecinājuma datums ir parakstītāja laika zīmoga datumu

